Gurecko liepa
56°17′10″š. pl. 21°43′58″r. ilg.﻿ / ﻿56.286022°š. pl. 21.732852°r. ilg.﻿ / 56.286022; 21.732852 Gurecko liepa – išskirtinė liepa, Skuodo rajono savivaldybės saugomas botaninis gamtos paveldo objektas. Auga Aleksandrijos seniūnijoje, Klauseikių kaime, prie kelio  170  Mažeikiai–Skuodas  įsikūrusioje sodyboje, 2,4 km į rytus nuo Aleksandrijos. Liepa paskelbta rajoninės reikšmės saugomu medžiu 1985 m. Nurodoma rūšis – mažalapė liepa (Tilia cordata Mill), medžio aukšis 21,6 m, kamieno apimtis 3,90 m. Liepa pasodinta maždaug prieš 150 metų sodyboje, kurioje yra gyvenusios kelios Gureckų šeimos kartos. Nuo kelio pusės prie sodo pastatytas šeimos koplytstulpis. Gretimoje sodyboje, už 200 m, auga saugomas Kuokščio ąžuolas.